b'\n_START_ARTICLE_\nForhandleren\n_START_SECTION_\nHandling\n_START_PARAGRAPH_\nDanny Roman (Jackson) er en gisselforhandler som l\xc3\xb8ser stadig nye gisselsituasjoner ved hjelp av sine egenskaper som forhandler. Han blir publikums og medienes helt, men dette vekker harme hos enkelte i politiet. Og n\xc3\xa5r hans beste venn og kollega blir drept, fordi han har startet etterforskning omkring tyveri i millionklassen fra politiets pensjonsfond, er det Danny som f\xc3\xa5r skylda for b\xc3\xa5de drapet og tyveriet. Han opplever n\xc3\xa5 at alle i etaten vender seg mot ham og i desperasjon gj\xc3\xb8r han plutselig helomvending og tar selv gisler (en politietterforsker og deler av hans stab) for \xc3\xa5 presse fram sannheten. B\xc3\xa5de mediene og politiet bruker mye ressurser p\xc3\xa5 hendelsen, og Roman benytter dette til \xc3\xa5 f\xc3\xa5 inn gisselforhandleren Chris Sabian (Spacey). Sabian blir omsider overbevist om at Roman er uskyldig, og gj\xc3\xb8r alt for \xc3\xa5 hjelpe ham.'